《石屋辞三章为彭通府作 其一》
明代·王立道

有美人兮山之阿，佩陆离兮冠峨峨。气凌兮衡岱，情驰兮湘波。

结幽兰兮延伫，拊长剑兮寤歌。蹊窈窕兮轮辙稀，木繁翳兮禽声和。

黄牛兮白马，岚光飞兮晴雨多。余何为兮兹独往，兹独往兮将柰何。

作者简介：（1510—1547）明常州府无锡人，字懋中，号尧衢。嘉靖十四年进士。授编修。有《具茨集诗文》。